Mohabbatein

***Mohabbatein*** (Devanagari: मोहब्बतें, Nastaliq: محبتیں , prevod:"Ljubavne priče"), je bolivudski film iz 2000. godine koji je režirao Aditya Chopra. Glavne uloge su pripale Amitab Bachchanu i Shahrukh Khanu, zajedno sa šest mladih debitanata. Film je sniman na Oksfordu i Longleatu. Postao je drugi najveći bolivudski film iste godine i dobio je dvije Filmfare nagrade, koje su Bachchan i Khan osvojili za svoje uloge.

## Sadržaj

Tri mladića se susreću na stanici, i saznaju da su sva tri krenula da studiraju u prestižnoj privatnoj školi Gurukul u Indiji. Od tada, njih trojica su najbolji drugovi.

Gurukul vodi Narayan Shankar (koga glumi Amitabh Bachchan). On je jako strog i vjeruje da je njegova škola tako uspješna zahvaljujući njegovim principima, a ko bi god pokušao da to mijenja, bio bi automatski izbačen iz škole. Najbolji studenti iz cijele zemlje dolaze u Gurukul, i Narayan ima jako velika očekivanja od njih. Na dan prijema, on im govori da su najveći političari i najuspješniji ljudi upravo studirali u Gurukulu, i da oni nisu tu došli kako bi flertovali i zaljubljivali se, već samo učili, a ko se ne pridržava tih pravila, biće automatski izbačen iz škole.

Trojica njih se zaljublju u tri različite djevojke. Sameer radi u kafiću, i on je zaljubljen u Sanjanu, ,djevojku koju zna još od djetinjstva ali ona ima momka. Vikram se zaljubljuje u Ishiku, a Karan u Kiran, koju sreće na brdu, kada je čekao voz. Kiran je udata za oficira, koji se nikada nije vratio iz rata, ali se ona još uvijek nada da je on živ.

Zbog Narayanovih upozorenja, sva trojica bivaju obeshrabreni po pogledu ljubavi i tako se ne upuštaju u pravo flertovanje sa njima.

Raj Aryan (Shahrukh Khan), sa cvijećem i violinom u rukama, dolazi da se priključi timu Gurukul škole, kao profesor muzičkog. Narayan vidjeći njegov dosije, prihvata da ga primi u školu, ali pod uslovom da za kratak period privuče što više učenika, da u slobodnim časovima, pohađaju nastavu muzičkog. Raj tako počinje da radi, i posebno trojici mladića uliva hrabrost da se upušte u ljubav za kojom žude.

Zahvaljujući njemu, studenti izlaze iz Gurukul dvorišta i idu u potrazi za svojim curama. Karan bezuspješno pokušava da priđe Kiran, ali posle dosta vremena, on je uspio da se sprijatelji sa njom. Vikram vidjeći da je Ishika iz bogate porodice, pravi se da je i on jako bogat i njihova ljubav se uglavnom zasniva na protivrječnosti. Saamer shvata da je Sanjanin momak jako bogat, ali takođe i to da ona nije srećna sa njim. Posle žurke kod bazena, Sanjan ostavlja momka, a tu se nalazi Saamer, kao rame za plakanje, od tog vremena, oni su jako bliski i počinju da izlaze kao par.

Vikram ide u đevojačku školu kao partner djevojkama za ples, i tu se jako zbližuje sa Ishikom. A Karan odlazi u Kiraninu kuću da podučava sina Kiranine zaove da svira klavir. Tako on provodi dosta vremena sa njom, i posle određenog vremena on joj pred svima u kući izjavljuje ljubav. Ona ga iz straha odbija i govori da ga ne voli, ali zahvljujući njenoj zaovi, svekar uviđa da se njegov sin nikada neće vratiti i on joj daje slobodu da ide za njim.

Kada je Narayan bio na odsustvu, Raj pravi žurku u školi, đe dovodi i djevojke iz drugih škola. Saznajući to, Narayan želi da ga otpušti, ali kako Raj ima ugovor na godinu dana, on to nije u mogućnosti. U međuvremenu, Raj otkriva studentima svoj identitet.

On je zapravo bivši učenik Gurukul škole, tačnije najbolji učenik toga vremena, ali njegova greška je bila ta što je izlazio sa Meghnom, Narayanovom kćerkom i zbog toga je morao napuštiti školu, a Meghna, nakon što je to čula, se ubila, skočivši sa balkona. To saznaje i Narayan i počinje prava bitka između njih dvojice. Narayan govori da strah uvijek pobjedi, dok Raj vjeruje u ljubav.

Poslije dosta nesuglasica, Narayan shvata da je Raj u pravu, i on nudi njemu da bude glavni u Gurukul školi, dok će se on povući. Tako ipak trijumfuje ljubav.

## Muzika
Muziku je komponovao Jatin Lalit a tekstopisac je Anand Bakshi.

Lista pjesama:

## Uloge
* Amitabh Bachchan ... Narayan Shankar
* Shahrukh Khan ... Raj Aryan Malhotra
* Aishwarya Rai ... Megha
* Uday Chopra ... Vikram Kapoor/Oberoi
* Jugal Hansraj ... Sameer Sharma
* Jimmy Shergill ... Karan Choudhry
* Shamita Shetty ... Ishika Dhanrajgir
* Kim Sharma ... Sanjana
* Preeti Jhangiani ... Kiran
* Raman Lamba ... Deepak (Sanjana's boyfriend)
* Helen ... Miss Monica

## Nagrada
* Filmfare Critics Award for Best Performance (Shahrukh Khan)
* Filmfare Best Supporting Actor Award (Amitabh Bachchan)
* IIFA Awards - Najbolji kostimski dizajn (Karan Johar)
* IIFA Awards - Najbolja priča (Aditya Chopra)
* Screen Award - Najbolji tekstopisac (Anand Bakshi)
* Sansui Viewer Choice Movie Awards - Najbolji glumac (Shahrukh Khan)

## Vanjske veze
*